ഭക്ഷണക്രമം

വലത്ത്‌|ലഘുചിത്രം| മനുഷ്യർ ഉപയോഗിക്കുന്ന മഗ്നീഷ്യം അടങ്ങിയ ഭക്ഷണത്തിന്റെ ഒരു നിര. മനുഷ്യന്റെ ഭക്ഷണക്രമം വളരെ വ്യത്യസ്തമായിരിക്കും.
ഒരു വ്യക്തി അല്ലെങ്കിൽ ജീവി ആകെ കഴിക്കുന്ന ഭക്ഷണത്തിന്റെ അളവ് ആണ് **ഡയറ്റ്** അല്ലെങ്കിൽ **ഭക്ഷണക്രമം** എന്ന് അറിയപ്പെടുന്നത്.  ഡയറ്റ് എന്ന വാക്ക് പലപ്പോഴും ആരോഗ്യപരമായ കാരണങ്ങളാൽ അല്ലെങ്കിൽ ശരീരഭാരം നിയന്ത്രിക്കുന്ന കാരണങ്ങളാൽ (രണ്ടും പലപ്പോഴും ബന്ധപ്പെട്ടിരിക്കുന്നു) പോഷകാഹാരത്തിന്റെ പ്രത്യേക ഉപയോഗം സൂചിപ്പിക്കുന്നു. മനുഷ്യർ  മിശഭോജികൾ ആണെങ്കിലും, ഓരോ സംസ്കാരവും ഓരോ വ്യക്തിയും ചില ഭക്ഷണ മുൻഗണനകളോ ചില ഭക്ഷണ വിലക്കുകളോ പാലിക്കുന്നു. ഇത് വ്യക്തിപരമായ അഭിരുചികളാലോ നൈതിക കാരണങ്ങളാലോ ആകാം. വ്യക്തിഗത ഭക്ഷണക്രമം ആരോഗ്യകരമാകുകയോ അല്ലാതായിരിക്കുകയോ ചെയ്യാം.

സമ്പൂർണ്ണ പോഷണത്തിന് ഭക്ഷണത്തിൽ നിന്നും ശരീരത്തിന് വിറ്റാമിനുകൾ, ധാതുക്കൾ, പ്രോട്ടീനിൽ നിന്നുള്ള അവശ്യ അമിനോ ആസിഡുകൾ, കൊഴുപ്പ് അടങ്ങിയ ഭക്ഷണത്തിൽ നിന്നുള്ള അവശ്യ ഫാറ്റി ആസിഡുകൾ, കാർബോഹൈഡ്രേറ്റ്, പ്രോട്ടീൻ, കൊഴുപ്പ് എന്നിവ ലഭിക്കണം. ജീവിത നിലവാരത്തിലും ആരോഗ്യത്തിലും ദീർഘായുസ്സിലും ഭക്ഷണ ശീലങ്ങൾ ഒരു പ്രധാന പങ്ക് വഹിക്കുന്നു.

## ആരോഗ്യം
ആരോഗ്യകരമായ ഭക്ഷണക്രമത്തിന് മാനസികവും ശാരീരികവുമായ ആരോഗ്യം മെച്ചപ്പെടുത്താനും നിലനിർത്താനും കഴിയും.  വിട്ടുമാറാത്ത രോഗാവസ്ഥകളുടെ ചികിത്സയിലും മാനേജ്മെന്റിലും DASH ഡയറ്റ് പോലുള്ള പ്രത്യേക ഭക്ഷണരീതികൾ ഉപയോഗിക്കാം. 

വിവിധ രാജ്യങ്ങളിൽ ജനങ്ങൾക്ക് ഭക്ഷണ ശുപാർശകൾ നൽകി വരുന്നുണ്ട്, അവ സാധാരണയായി സാംസ്കാരികമായി ഉചിതമായ ഒരു സമീകൃതാഹാരത്തിന് ഊന്നൽ നൽകുന്നു. ഈ ശുപാർശകൾ പോഷകങ്ങളുടെ അപര്യാപ്തത തടയുന്നതിനെക്കുറിച്ചുള്ള വിവരങ്ങൾ നൽകുന്ന  ഡയറ്ററി റഫറൻസ് മൂല്യങ്ങളിൽ നിന്ന് വ്യത്യസ്തമാണ്.

## ഭക്ഷണ തിരഞ്ഞെടുപ്പുകൾ
പകരം=Raw food tacos prepared with guacamole, non-fried beans and sour cream.|ലഘുചിത്രം| ഗ്വാക്കാമോൾ, വറുക്കാത്ത ബീൻസ്, പുളിച്ച വെണ്ണ എന്നിവ ഉപയോഗിച്ച് തയ്യാറാക്കിയ അസംസ്കൃത ഭക്ഷണ ടാക്കോകൾ. അസംസ്കൃത ഭക്ഷണരീതി പാചകം ചെയ്യാത്ത ഭക്ഷണത്തിന്റെ ഉപഭോഗത്തെ പ്രോത്സാഹിപ്പിക്കുന്നു.
ആരോഗ്യപരമായ പരിഗണനകൾ മൂലമോ ഇഷ്ടാനുസരണമോ ചിലർ ഒഴിവാക്കാറുണ്ട്, ഇത് എക്സ്ക്ലൂഷണറി ഡയറ്റ് എന്ന് അറിയപ്പെടുന്നു.  ആരോഗ്യപരമായ കാരണങ്ങളാലോ, ധാർമ്മികതയെ ചുറ്റിപ്പറ്റിയുള്ള പ്രശ്‌നങ്ങൾ കൊണ്ടോ, പരിസ്ഥിതിക്കുള്ള ആഘാതം കുറയ്ക്കുന്നതിനോ   വേണ്ടി പലരും മൃഗഉറവിടമുള്ള ഭക്ഷണങ്ങൾ ( ഫ്ലെക്സിറ്റേറിയനിസം, പെസെറ്റേറിയനിസം, വെജിറ്റേറിയനിസം, സസ്യാഹാരം എന്നിവ) ഒഴിവാക്കാറുണ്ട്. സമീകൃത സസ്യാഹാരം കഴിക്കുന്ന ആളുകൾക്ക് മതിയായ പോഷകാഹാരം ലഭിക്കും, എന്നാൽ പ്രോട്ടീൻ, ഇരുമ്പ്, കാൽസ്യം, സിങ്ക്, വിറ്റാമിൻ ബി <sub>12</sub> എന്നിവ പോലുള്ള പ്രത്യേക പോഷകങ്ങൾ കഴിക്കുന്നതിൽ അവർ പ്രത്യേക ശ്രദ്ധ കേന്ദ്രീകരിക്കേണ്ടതുണ്ട്.    വിദ്യാഭ്യാസം, വരുമാനം, പ്രാദേശിക ലഭ്യത, മാനസികാരോഗ്യം എന്നിവയെല്ലാം ഭക്ഷണക്രമം തിരഞ്ഞെടുക്കുന്നതിനുള്ള പ്രധാന ഘടകങ്ങളാണ്. 

## ഭാര നിയന്ത്രണം
ലഘുചിത്രം| പ്രദേശം അനുസരിച്ച് ശരാശരി ഭക്ഷണ ഊർജ്ജ വിതരണം
ശരീരഭാരം കുറയ്ക്കുന്നതിനോ ശരീരഭാരം വർദ്ധിപ്പിക്കുന്നതിനോ ഉദ്ദേശിച്ച് ഒരു പ്രത്യേക ഭക്ഷണക്രമം തിരഞ്ഞെടുക്കാം. ഒരു വ്യക്തിയുടെ ഭക്ഷണക്രമം മാറ്റുന്നത്, ഊർജ്ജ സന്തുലിതാവസ്ഥയിൽ മാറ്റം വരുത്തുകയും ശരീരത്തിൽ സംഭരിക്കുന്ന കൊഴുപ്പിന്റെ അളവ് കൂട്ടുകയോ കുറയ്ക്കുകയോ ചെയ്യും.  "ആരോഗ്യകരമായ ഭക്ഷണക്രമം", "ഭാരം നിയന്ത്രിക്കുന്നതിനുള്ള ഭക്ഷണക്രമം" ( *ഡയറ്റിംഗ്* ) എന്നീ പദങ്ങൾ പലപ്പോഴും ബന്ധപ്പെട്ടിരിക്കുന്നു, കാരണം ഇവ രണ്ടും ആരോഗ്യകരമായ ശരീരഭാരം നിയന്ത്രണ തത്ത പ്രോത്സാഹിപ്പിക്കുന്നു.   ഒരു വ്യക്തി അമിതവണ്ണമോ പൊണ്ണത്തടിയോ ഉള്ളയാൾ ആണെങ്കിൽ, അവർ കഴിക്കുന്നതിനേക്കാൾ കൂടുതൽ കലോറി എരിച്ചുകളയാൻ അനുവദിക്കുന്ന ഭക്ഷണക്രമത്തിലേക്കും ജീവിതശൈലിയിലേക്കും മാറുന്നത് അവരുടെ മൊത്തത്തിലുള്ള ആരോഗ്യം മെച്ചപ്പെടുത്തും,  ഹൃദ്രോഗവും പ്രമേഹവും ഉൾപ്പെടെയുള്ള ഭാരം മൂലം ഭാഗികമായി ഉണ്ടാകുന്ന രോഗങ്ങൾ തടയാനും ഇതിലൂടെ സാധിക്കുന്നു.  കഴിഞ്ഞ 10 വർഷത്തിനുള്ളിൽ, പൊണ്ണത്തടി നിരക്ക് ഏകദേശം 10% വർദ്ധിച്ചു.  നേരെമറിച്ച്, ഒരു വ്യക്തിക്ക് അസുഖം അല്ലെങ്കിൽ പോഷകാഹാരക്കുറവ് കാരണം ഭാരക്കുറവുണ്ടെങ്കിൽ, ശരീരഭാരം വർദ്ധിപ്പിക്കാൻ അവർ ഭക്ഷണക്രമത്തിൽ മാറ്റം വരുത്താം. ബോധപൂർവമായ ഭാരത്തിലുള്ള മാറ്റങ്ങൾ, പലപ്പോഴും പ്രയോജനകരമാണെങ്കിലും, അവ വളരെ വേഗത്തിൽ സംഭവിക്കുകയാണെങ്കിൽ ശരീരത്തിന് ഹാനികരമായേക്കാം. ചില മരുന്നുകളോടുള്ള ശരീരത്തിന്റെ പ്രതികരണം മൂലം മനഃപൂർവമല്ലാത്ത ദ്രുതഗതിയിലുള്ള ഭാരമാറ്റം സംഭവിക്കാം, അല്ലെങ്കിൽ ഭാരവ്യതിയാനം തൈറോയ്ഡ് പ്രശ്‌നങ്ങളും മറ്റ്  ക്യാൻസർ ഉൾപ്പെടെയുള്ള പ്രധാന മെഡിക്കൽ പ്രശ്‌നങ്ങളുടെ അടയാളമായിരിക്കാം. 

### ഈറ്റിങ്ങ് ഡിസോഡർ
സാധാരണ ഭക്ഷണ ഉപഭോഗത്തെ തടസ്സപ്പെടുത്തുന്ന ഒരു മാനസിക വൈകല്യമാണ് ഈറ്റിംഗ് ഡിസോർഡർ. അസാധാരണമായ ഭക്ഷണ ശീലങ്ങൾ, ഭക്ഷണത്തെക്കുറിച്ചുള്ള ചിന്തകൾ എന്നിവയാൽ ഇത് നിർവചിക്കപ്പെടുന്നു, അതിൽ ആവശ്യത്തിലധികമോ കുറവോ ഭക്ഷണം കഴിക്കുന്നത് ഉൾപ്പെട്ടേക്കാം.  സാധാരണ ഈറ്റിംഗ് ഡിസോർഡറുകളിൽ അനോറെക്സിയ നെർവോസ, ബുലിമിയ നെർവോസ, അമിതമായി ഭക്ഷണം കഴിക്കൽ എന്നിവ ഉൾപ്പെടുന്നു.  ഈറ്റിംഗ് ഡിസോഡറുകൾ എല്ലാ ലിംഗത്തിലും പ്രായത്തിലും സാമൂഹിക സാമ്പത്തിക നിലയിലും ശരീര വലുപ്പത്തിലും ഉള്ള ആളുകളെ ബാധിക്കുന്നു. 

## പാരിസ്ഥിതിക ഭക്ഷണ തിരഞ്ഞെടുപ്പുകൾ
ജൈവവൈവിധ്യ നഷ്ടം, കാലാവസ്ഥാ വ്യതിയാനം, മരുഭൂവൽകരണം, മണ്ണിന്റെ ശോഷണം, മലിനീകരണം എന്നിങ്ങനെയുള്ള പാരിസ്ഥിതിക തകർച്ചയുടെ ചാലകമാണ് കൃഷി. റഫ്രിജറേഷൻ, ഫുഡ് പ്രോസസിംഗ്, പാക്കേജിംഗ്, ഗതാഗതം എന്നിവയുൾപ്പെടെ മൊത്തത്തിലുള്ള ഭക്ഷണ സമ്പ്രദായം ഹരിതഗൃഹ വാതക ഉദ്‌വമനത്തിന്റെ നാലിലൊനിന് സംഭാവന ചെയ്യുന്നു.  പരിസ്ഥിതിയിൽ ഭക്ഷ്യ സമ്പ്രദായത്തിന്റെ ആഘാതം കുറയ്ക്കുന്നതിന് കൂടുതൽ സുസ്ഥിരമായ ഭക്ഷണ തിരഞ്ഞെടുപ്പുകൾ നടത്താം. ഈ തിരഞ്ഞെടുപ്പുകളിൽ മാംസത്തിന്റെയും പാലുൽപ്പന്നങ്ങളുടെയും ഉപഭോഗം കുറയ്ക്കുകയും പകരം കൂടുതൽ സസ്യാധിഷ്ഠിത ഭക്ഷണങ്ങൾ കഴിക്കുകയും സുസ്ഥിരമായ കാർഷിക രീതികളിലൂടെ വളരുന്ന ഭക്ഷണങ്ങൾ കഴിക്കുകയും ചെയ്യാം. 

## മതപരവും സാംസ്കാരികവുമായ ഭക്ഷണ തിരഞ്ഞെടുപ്പുകൾ
ചില സംസ്കാരങ്ങൾക്കും മതങ്ങൾക്കും ഏതൊക്കെ ഭക്ഷണങ്ങളാണ് സ്വീകാര്യമാകുന്നത് എന്നതിനെ സംബന്ധിച്ച് ചില നിയന്ത്രണങ്ങളുണ്ട്. ഉദാഹരണത്തിന്, യഹൂദമതത്തിൽ കോഷർ ഭക്ഷണങ്ങളും ഇസ്ലാമിൽ ഹലാൽ ഭക്ഷണങ്ങളും മാത്രമേ അനുവദിക്കൂ. ബുദ്ധമതക്കാർ പൊതുവെ സസ്യാഹാരികളാണെങ്കിലും, വിഭാഗങ്ങൾക്കനുസരിച്ച് മാംസം കഴിക്കുന്നത് അനുവദനീയമാണ്.  ഹിന്ദുമതത്തിൽ ചില വിഭാഗക്കാർ (ഉദാഹരണത്തിന് ബ്രാഹ്മണർ)സസ്യാഹാരികളാണ്. ജൈനന്മാർ കർശനമായി സസ്യാഹാരികളാണ്, കൂടാതെ ഏതെങ്കിലും വേരുകൾ (ഉദാ: ഉരുളക്കിഴങ്ങ്, കാരറ്റ്) കഴിക്കുന്നതും അവർക്ക് അനുവദനീയമല്ല.

ക്രിസ്ത്യാനിറ്റിയിൽ, മൃഗങ്ങളെ ഭക്ഷിക്കുന്നതിന് യാതൊരു നിയന്ത്രണവുമില്ല,   എന്നിരുന്നാലും, ക്രിസ്ത്യാനിറ്റിക്കുള്ളിലെ വിവിധ ഗ്രൂപ്പുകൾ വിവിധ കാരണങ്ങളാൽ പ്രത്യേക ഭക്ഷണ നിയന്ത്രണങ്ങൾ അനുഷ്ഠിച്ചിട്ടുണ്ട്.  ക്രിസ്ത്യാനികൾ ഉപയോഗിക്കുന്ന ഏറ്റവും സാധാരണമായ ഭക്ഷണരീതികൾ മെഡിറ്ററേനിയൻ, സസ്യാഹാരം എന്നിവയാണ് .    

## ഡയറ്റ് വർഗ്ഗീകരണ പട്ടിക

### കുറിപ്പുകൾ

## ഇതും കാണുക

* ഡയറ്റ് ഫുഡ്
* ഡയറ്റിംഗ്
* ഡെസേർട്ട് വിള
* അവബോധജന്യമായ ഭക്ഷണം
* പോഷകാഹാര മനഃശാസ്ത്രം

## അവലംബം

## പുറം കണ്ണികൾ
*

വർഗ്ഗം:ആഹാരക്രമം